b'\n_START_ARTICLE_\nBlekinge\n_START_SECTION_\nV\xc3\xa4est\xc3\xb6 l\xc3\xa4\xc3\xa4neitt\xc3\xa4in\n_START_PARAGRAPH_\nBlekingess\xc3\xa4 oli vuoden 2011 lopussa yhteens\xc3\xa4 152 979 asukasta, jotka kaikki asuivat Blekingen l\xc3\xa4\xc3\xa4niss\xc3\xa4. Blekingen l\xc3\xa4\xc3\xa4ni kuuluu kokonaan Blekingen maakuntaan.\n_START_SECTION_\nHistoria\n_START_PARAGRAPH_\nBlekingest\xc3\xa4 V\xc3\xa5ngin kyl\xc3\xa4n l\xc3\xa4helt\xc3\xa4 V\xc3\xa4stra V\xc3\xa5ngista on l\xc3\xb6ytynyt maahan kaivettuja vanhoja roomalaisaikaisia kultaesineit\xc3\xa4. Ensimm\xc3\xa4iset l\xc3\xb6yd\xc3\xb6t tehtiin 1865, jolloin lapioon osui harvinaisen suuri viikinkiajan koru- ja raha-aarre. Vuonna 2004 l\xc3\xb6ytyi ojitust\xc3\xb6iss\xc3\xa4 kelttil\xc3\xa4istyylinen pronssinaamio. Blekingen museo kiinnostui l\xc3\xb6yd\xc3\xb6ist\xc3\xa4, ja vuonna 2012 alettiin selvitt\xc3\xa4\xc3\xa4, l\xc3\xb6ytyisik\xc3\xb6 metalliesineit\xc3\xa4 lis\xc3\xa4\xc3\xa4, ja maatutkilla l\xc3\xb6ytyi muun muassa litteit\xc3\xa4 kultaesineit\xc3\xa4, joiden on tulkittu osoittavan ett\xc3\xa4 asukkaita on ollut Rooman armeijan palveluksessa, ja palkaksi saamiaan kultarahoja he ovat takoneet uuteen muotoon. L\xc3\xb6yt\xc3\xb6ihin kuuluu my\xc3\xb6s viisi pronssipatsasta ja pronssiesineiden katkelmia._NEWLINE_Alueen l\xc3\xb6yd\xc3\xb6t on ajoitettu ajanlaskun alun tienoilta varhaiskeskiajalle. L\xc3\xb6yt\xc3\xb6paikka V\xc3\xa4stra V\xc3\xa5ng on edullinen sijaintinsa vuoksi. L\xc3\xb6yd\xc3\xb6t on kaivettu esiin kukkulalta, jonka arvioidaan olleen palvontapaikka. Esineet tulevan n\xc3\xa4ytteille Blekingen museoon.\n_START_SECTION_\nSuomalaisv\xc3\xa4est\xc3\xb6\n_START_PARAGRAPH_\nSuomesta siirrettiin vuosina 1681\xe2\x80\x931682 Blekingen seudulle ja Smoolantiin tuhat suomalaista merisotilasta. Syyn\xc3\xa4 oli Ruotsin laivaston v\xc3\xa4entarve ja toisaalta halu ruotsalaistaa Tanskalta vallattu alue.\n_START_SECTION_\nViestimet\n_START_PARAGRAPH_\nSeudun verkkopaikallislehti on BLT/Syd\xc3\xb6stran, joka muodostui kun Blekinge l\xc3\xa4ns tidning osti Syd\xc3\xb6stran-lehden 2003 ja lehdet perustivat yhteisen verkkosivun 2011.'